b"\n_START_ARTICLE_\nOccitansk (sprog)\n_START_SECTION_\nStandarder\n_START_PARAGRAPH_\nI occitansk findes der flere standarder for, hvordan sproget skal skrives. Grunden er, at troubadoure talte og sang det. Senere er det besluttet, hvordan sproget skal skrives. Der findes fire standarder:\n_START_SECTION_\nMistrals standard\n_START_PARAGRAPH_\nMistrals standard s\xc3\xb8ger at fastl\xc3\xa6gge, hvordan man skriver occitansk, og er udviklet f\xc3\xb8r den klassiske. Standarden blev udviklet i 1853 p\xc3\xa5 baggrund af Joseph Roumanilles v\xc3\xa6rker og Fr\xc3\xa9d\xc3\xa9ric Mistrals arbejde, som den er opkaldt efter.\n_START_SECTION_\nKlassisk standard\n_START_PARAGRAPH_\nDen klassiske standard har som m\xc3\xa5l at d\xc3\xa6kke samtlige occitanske dialekter. Den baserer sig p\xc3\xa5 troubadourernes mundtlige overleveringer og fors\xc3\xb8ger at konstruere moderne ord herudfra. Standarden er afslutningen p\xc3\xa5 den proces, der blev p\xc3\xa5begyndt i begyndelsen af 1800-tallet og afsluttet med udgivelsen af livre Gramatica Occitana segon los parlars lengadocians af Louis Alibert i 1935.\n_START_SECTION_\nBonnaudienne-standarden\n_START_PARAGRAPH_\nBonnaudienne-standarden tager udgangspunkt i den auvergnatiske dialekt. Standarden varetages af Cercle Terre d'Auvergne.\n_START_SECTION_\n\xc3\x89cole du P\xc3\xb4-standarden\n_START_PARAGRAPH_\n\xc3\x89cole du P\xc3\xb4-standarden er udviklet af den cisalpine dialekt, der tales i de occitanske dale p\xc3\xa5 gr\xc3\xa6nsen mellem Frankrig og Italien. Standarden varetages af \xc3\x89cole du P\xc3\xb4, der s\xc3\xb8ger at bevare de regionale sprog  omkring Piemonte."